| Sija |        |        |        | Yhteensä |
| --- | --- | --- | --- | --- |
| 40. | 4 | 3 | 2 | 9 |

**Kolumbia** on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Maa on saavuttanut MM-kilpailuissa yhdeksän mitalia.

Querubín Moreno sijoittui 20 kilometrin kävelyssä kahdeksanneksi Roomassa 1987. Ximena Restrepo sijoittui 400 metrin juoksussa kuudenneksi Tokiossa 1991 ja viidenneksi Stuttgartissa 1993. Jälkimmäisessä loppukilpailussa juoksi myös Norfalia Carabali mutta hänet hylättiin ratarikon vuoksi. Naisten 4 × 100 metrin viestijoukkue, johon kuuluivat Elia Mera, Felipa Palacios, Patricia Rodríguez ja Mirtha Brock, sijoittui seitsemänneksi Göteborgissa 1995. Helsingissä 2005 naisten pikaviestijoukkue sijoittui kuudenneksi joukkueella Melissa Murillo, Felipa Palacios, Darlenis Obregón ja Norma González. Berliinissä 2009 pikaviestijoukkue sijoittui seitsemänneksi muutoin samalla kokoonpanolla kuin Helsingissä mutta avausosuuden juoksi Yomara Hinestroza. Luis Fernando López sijoittui Berliinissä 2009 neljänneksi 20 kilometrin kävelyssä. 

Daegussa 2011 Luis Fernando López sijoittui alun perin kolmanneksi 20 kilometrin kävelyssä, mutta nousi vuonna 2016 voittajaksi kun edelle sijoittuneet venäläiskävelijät hylättiin dopingin takia. Lisäksi Daegussa Caterine Ibargüen sijoittui kolmanneksi kolmiloikassa. Moskovassa 2013 Ibargüen voitti kolmiloikassa kultaa tuloksella 14,85 m. Koska Lópezin vuoden 2011 maailmanmestaruus varmistui vasta vuonna 2016 oli Ibargüen varsinaisesti ensimmäinen yleisurheilun maailmanmestaruuden voittanut kolumbialainen. Pekingissä 2015 Ibargüen voitti toisen maailmanmestaruutensa tuloksella 14,90 m ja Eider Arévalo sijoittui 20 kilometrin kävelyssä seitsemänneksi. Lontoossa 2017 Eider Arévalo voitti kultaa 20 kilometrin kävelyssä, Ibargüen hopeaa kolmiloikassa ja Sandra Arenas sijoittui viidenneksi 20 kilometrin kävelyssä. Dohassa 2019 Anthony Zambrano saavutti hopeaa 400 metrin juoksussa, Ibargüen pronssia kolmiloikassa ja miesten 4 × 400 metrin viestijoukkue sijoittui neljänneksi ja Sandra Arenas viidenneksi 20 kilometrin kävelyssä. Eugenessa 2022 Eider Arévalo sijoittui 35 kilometrin kävelyssä kahdeksanneksi. Budapestissä 2023 Flor Ruiz saavutti hopeaa keihäänheitossa.

Kolumbian MM-mitalit kisoittain
-------------------------------

| Kisapaikka ja -vuosi | Miehet | Naiset | Yhteensä |
| --- | --- | --- | --- |
|  | Kulta | Hopea | Pronssi | Kulta | Hopea | Pronssi | Kulta | Hopea | Pronssi | Yhteensä | Sijoitusmitalitilastossa |
| 1983–2009 | 0 | 0 | 0 | 0 | 0 | 0 | 0 | 0 | 0 | 0 | – |
| Daegu 2011 | 1 | 0 | 0 | 0 | 0 | 1 | 1 | 0 | 1 | 2 | 11. |
| Moskova 2013 | 0 | 0 | 0 | 1 | 0 | 0 | 1 | 0 | 0 | 1 | 13. |
| Peking 2015 | 0 | 0 | 0 | 1 | 0 | 0 | 1 | 0 | 0 | 1 | 15. |
| Lontoo 2017 | 1 | 0 | 0 | 0 | 1 | 0 | 1 | 1 | 0 | 2 | 11. |
| Doha 2019 | 0 | 1 | 0 | 0 | 0 | 1 | 0 | 1 | 1 | 2 | 24. |
| Eugene 2022 | 0 | 0 | 0 | 0 | 0 | 0 | 0 | 0 | 0 | 0 | – |
| 2023 Budapest | 0 | 0 | 0 | 0 | 1 | 0 | 0 | 1 | 0 | 1 | 27. |
| **Yhteensä** | **2** | **1** | **0** | **2** | **2** | **2** | **4** | **3** | **2** | **9** | **40.** |

Kolumbian MM-mitaliurheilijat
-----------------------------

| Urheilija | Kulta | Hopea | Pronssi | Yhteensä | Vuodet |
| --- | --- | --- | --- | --- | --- |
| Caterine Ibargüen | 2 | 1 | 2 | 5 | 2011–2019 |
| Luis Fernando López | 1 | 0 | 0 | 1 | 2011 |
| Eider Arévalo | 1 | 0 | 0 | 1 | 2017 |
| Anthony Zambrano | 0 | 1 | 0 | 1 | 2019 |
| Flor Ruiz | 0 | 1 | 0 | 1 | 2023 |
|

Lähteet
-------

* Butler, Mark (toim.): *IAAF Statistics Handbook – Doha 2019*, s. 541. IAAF, 2019. Teoksen verkkoversio (viitattu 17.10.2019). (englanniksi)
* Butler, Mark (toim.): IAAF World Championships – London 2017 – Statistics Handbook (s. 51, 87, 212, 349, 514,) IAAF. Viitattu 9.9.2017. (englanniksi)
* Kolumbia Daegun MM-kilpailuissa 2011 World Athletics. Viitattu 15.9.2023. (englanniksi)
* Kolumbia Moskovan MM-kilpailuissa 2013 World Athletics. Viitattu 15.9.2023. (englanniksi)
* Kolumbia Pekingin MM-kilpailuissa 2015 World Athletics. Viitattu 15.9.2023. (englanniksi)
* Kolumbia Lontoon MM-kilpailuissa 2017 World Athletics. Viitattu 15.9.2023. (englanniksi)
* Kolumbia Dohan MM-kilpailuissa 2019 World Athletics. Viitattu 15.9.2023. (englanniksi)
* Kolumbia Eugenen MM-kilpailuissa 2022 World Athletics. Viitattu 15.9.2023. (englanniksi)
* Kolumbia Budapestin MM-kilpailuissa 2023 *www.worldathletics.org*. Viitattu 15.9.2023. (englanniksi)

### Viitteet

1. ↑  Naisten 4 × 100 metrin viestijuoksun tulokset Helsingin MM-kilpailuissa 2005 World Athletics.  Arkistoitu 18.7.2023. Viitattu 9.8.2022. (englanniksi)
2. ↑  Cherry, Gene: Caterine the Great's Moscow triumph makes history for Colombia  16.8.2013. World Athletics. Viitattu 9.8.2022. (englanniksi)